Polisieman vas vir huisroof | Maroela Media
Polisieman vas vir huisroof
'n Polisiesersant en sy medepligtige het Vrydag in die landdroshof in Lichtenburg, Noordwes, verskyn op aanklagte van huisroof.
Olebogeng Selemela (35) en Edward Tekane (24) is Donderdag in hegtenis geneem nadat hulle glo 'n huis beroof het.
"Daar word beweer dat die klaer in die nag wakker geword het van 'n vreemde geluid op die dak van sy huis. Toe die klaer ondersoek instel, het die indringer aangedui dat hy van die polisie is en die klaer beveel om die deur oop te maak," sê brig. Sabata Mokgwabone, polisiewoordvoerder van Noordwes.
"Toe die klaer die deur oopmaak, het hy die polisieman en nog 'n man gesien. Die twee het glo geld van die klaer geëis, wat aan hulle gesê het dat hy nie geld het nie. Die beskuldigdes het toe glo die klaer se rybewys en 'n stel sleutels gegryp voordat hulle van die toneel gevlug het."
Mokgwabone sê die polisie het die verdagtes later vasgetrek en op ander gesteelde goedere afgekom.
Die verdagtes is elk op R500 borgtog vrygelaat en sal weer Maandag 6 Julie in die hof verskyn.
Bewysbasis vir afsondering is swak, maan UJ-kundiges
Hoedeman keuring geslaag met aanstelling, behoort nie in die pos, beide van die 2
Just another victory for the mad hatter.
Borgtog van R500!!!!!!!
Hierdie is n polisieman, tog kry hy R500 borg. Of is die selle vol van die gewone burgers. Mnr Cele moet waai, regtig. Sy polisiemag is buite beheer